

Datum: \_\_\_\_\_\_\_\_\_\_\_\_\_\_\_\_\_\_\_

Št.: \_\_\_\_\_\_\_\_\_\_\_\_\_\_\_\_\_\_\_\_\_\_\_

Na podlagi Proračuna Republike Slovenije za leto 2019 (Uradni list RS, št. 80/16 in 71/17), Zakona o izvrševanju proračunov Republike Slovenije za leti 2018 in 2019 (Uradni list RS, št. [71/](http://www.uradni-list.si/1/objava.jsp?sop=2016-01-3386)17, 13/18, 83/18), Zakona o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 – popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677), [55/15](http://www.uradni-list.si/1/objava.jsp?sop=2015-01-2277) – ZFisP in [96/15](http://www.uradni-list.si/1/objava.jsp?sop=2015-01-3772) – ZIPRS1617, 13/18), Zakona o podpornem okolju za podjetništvo (Uradni list RS, št. 102/07, 57/12, 82/13, 17/15 in 27/17), Čistopisa Programa dela s finančnim načrtom SPIRIT Slovenija za leto 2018 in Čistopisa Programa dela s finančnim načrtom SPIRIT Slovenija za leto 2019, ki ju je sprejel Svet agencije na svoji 27. dopisni seji dne 2.8.2018 in h katerima je Ministrstvo za gospodarski razvoj in tehnologijo podalo soglasje dne 24.8.2018, št. 302-42/2017/35, ter Pogodbe št. SPIRIT-2019-172410, 160051, 222410-MH o izvajanju in financiranju celovite promocije podjetništva in inovativnosti se objavi

**JAVNO POVABILO ZA NABOR IN IZBOR PODJETNIŠKIH IN POSLOVNIH DOGODKOV V LETU 2019, V KATERE SE BO AGENCIJA VKLJUČILA V VLOGI NACIONALNEGA PARTNERJA**

Programska usmeritev SPIRIT Slovenija je, da skrbi za celovito promocijo podjetništva in inovativnosti z namenom ustvarjanja pozitivne klime za razvoj podjetništva.

1. **NAROČNIK**

Naročnik javnega povabila je SPIRIT Slovenja, javna agencija, Verovškova ulica 60, 1000 Ljubljana (v nadaljevanju: agencija).

1. **PREDMET POVABILA**

Predmet povabila je izbor podjetniških in poslovnih dogodkov, v katere se bo agencija vključila kot nacionalni partner. Kot podjetniški ali poslovni dogodek se štejejo konference, posveti, srečanja, forumi, delavnice in drugi dogodki, na katerih so udeležencem ponujena dodatna znanja, izmenjave izkušenj in predstavitve dobrih podjetniških praks.

Javna agencija SPIRIT Slovenija bo v letu 2019 partnersko sodelovala pri organizaciji in izvedbi izbranih dogodkov, ki imajo v slovenskem prostoru že večletno tradicijo in pokrivajo tematike, ki so za agencijo pomembne in so opredeljene v programu dela javne agencije SPIRIT Slovenija. V najširšem smislu so ti dogodki namenjeni splošni promociji podjetništva, dvigu podjetniške kulture ter promociji novih trendov v podjetniškem in tehnološkem razvoju, v ožjem smislu pa obravnavajo tematike, ki so v okviru programa dela javne agencije SPIRIT Slovenija (podjetništvo kot priložnost, ustvarjalnost in inovativnost, prenos lastništva, trajnostna rast, novi tehnološki trendi, digitalizacija, internacionalizacija, idr.).

V okviru letošnjega partnerstva želimo **posebno pozornost nameniti dogodkom, ki bodo v svoje programske vsebine vključili tudi tematike, namenjene promociji ponovnega začetka**. Ta tematika je tesno povezana z usmeritvijo Evropske komisije glede promocije ponovnega začetka v podjetništvu, kar je tudi ena od prednostnih usmeritev Ministrstva za gospodarski razvoj in tehnologijo. V ta namen naj bi predlagatelji dogodkov v eno od tematik vključili tudi pozitivno promocijo ponovnega začetka, kjer je glavni poudarek na sporočilu, da je podjetniška pot učenje in nova spoznanja. Mnogo podjetnikov namreč ne uspe s svojim prvim podjetniškim podjemom, jim pa znanje in izkušnje, ki so jih pridobili z novimi poskusi omogočajo kasnejši uspeh. Vključitev te tematike je lahko izvedena v obliki pogovora, okrogle mize ali druge vrste predstavitev.

1. **NAMEN JAVNEGA POVABILA IN SODELOVANJE Z NAROČNIKOM**

Namen javnega povabila je izbor vsaj 10 dogodkov, na katerih bo agencija v letu 2019 partnersko sodelovala v vlogi nacionalnega partnerja.

Agencija v vlogi nacionalnega partnerja se bo v okviru posameznega dogodka po dogovoru s prijaviteljem po dogovoru z organizatorjem vključila na naslednje načine:

* navajanje naročnika kot nacionalnega partnerja v uvodnem nagovoru ali možnost kratkega uvodnega nagovora naročnika;
* po dogovoru vključenost v vsebinski del strokovnega programa na dogodku (vključitev predstavnika agencije s predstavitvijo svojih programov, sodelovanjem na okroglih mizah, in podobno);
* prijavitelj zagotovi objavo logotipa agencije in Ministrstva za gospodarski razvoj in tehnologijo na publikacijah in spletnih aplikacijah, ki nastanejo v zvezi z dogodkom (kot npr. vabila, programi, promocijske brošure, spletne strani,…);
* prijavitelj prevzema promocijski material in promocijske pingvine na naslovu naročnika in zagotovi postavitev predstavitvenih/oglaševalskih panojev (pingvini) ter distribucijo promocijskega materiala na lokaciji dogodka oz. drugače v skladu z dogovorom;
* prijavitelj po dogodku posreduje kratko pisno poročilo o dogodku (ne več kot 600 znakov brez presledkov) ter vsaj dve fotografiji na elektronski naslov skrbnika pogodbe na strani naročnika.
1. **CILJNE SKUPINE, KI SO JIM DOGODKI NAMENJENI**

Agencija bo s partnersko podporo izbranim dogodkom dosegla naslednje ciljne skupine:

* mladi (dijaki, študentje) in drugi potencialni podjetniki,
* novoustanovljena mlada podjetja ,
* zrela podjetja,
* strokovna in druga javnost.
1. **POGOJI ZA SODELOVANJE**

Na javno povabilo se lahko prijavijo pravne in fizične osebe, ki se ukvarjajo z gospodarsko dejavnostjo v Republiki Sloveniji, društva registrirana v Republiki Sloveniji in zavodi, ki v zadnjih treh letih kontinuirano izvajajo dogodke s podjetniškimi vsebinami in na katerih je bilo v posameznem letu na posameznem dogodku vsaj 70 udeležencev iz navedenih ciljnih skupin.

Posamezni prijavitelj lahko prijavi samo en dogodek, ki ga organizira v letu 2019.

**Dogodki pravnih ali fizičnih oseb, ki so namenjeni samopromociji prijavitelja niso predmet tega javnega povabila.**

Prijavitelj se z oddajo prijave strinja, da bo agenciji omogočil in z njo pravočasno dogovoril sodelovanje, kot je navedeno v točki 3. tega javnega povabila (vloga nacionalnega partnerja).

1. **MERILA ZA IZBOR**

Strokovna komisija bo na podlagi kriterijev navedenih v spodnji tabeli meril izbrala vsaj 10 dogodkov, na katerih bo agencija partnersko sodelovala v letu 2019. V okviru razpoložljivih finančnih sredstev bo strokovna komisija z izbranimi prijavitelji sklenila pogodbe o partnerskem sodelovanju.

Programski del dogodka v trajanju vsaj pet delovnih ur bo sofinanciran v višini 3.500 + DDV.

**Odločitev strokovne komisije o izboru dogodkov je dokončna, brez možnosti pritožbe.**

**MERILA ZA IZBOR**

|  |  |  |
| --- | --- | --- |
| **Sklop ocenjevanja** | **Merilo** | **Število točk** |
| 1. **Referenčni dogodki**

*Opomba: Pri tem merilu lahko posamezna vloga prejme največ 30 točk* | Število dogodkov, ki vsebinsko pokrivajo področja za zgoraj naštete ciljne skupine, ki ste jih izvedli v preteklih treh letih (2016, 2017 in 2018) |  5 dogodkov in več 30 4 dogodki 15 3 dogodki 5 manj kot 3 0 |
| 1. **Število udeležencev**

*Opomba: Pri tem merilu lahko posamezna vloga prejme največ 50 točk* | Število udeležencev na dogodkih, ki ste jih navedli kot referenčne dogodke  | 111 in več udeležencev 50 91 do 110 udeležencev 30 71 do 90 udeležencev 10 do 70 udeležencev 0 |
| 1. **Tematika dogodka**

*Opomba: Pri tem merilu lahko posamezna vloga prejme največ 20 točk* | Dogodek se navezuje na promocijo ponovnega začetka ali na aktualne vsebine, v skladu s programom dela agencije SPIRIT | Se navezuje na promocijo ponovnega začetka 20Se navezuje na druge aktualne vsebine SPIRIT 10Se ne navezuje 0 |
| **Skupaj**  |  |  **100** |

1. **PRIPRAVA VLOGE**

Prijava mora vsebovati izpolnjene priložene obrazce:

* Obrazec št. 1 – Podatki prijavitelja,
* Obrazec št. 2 – Prijava dogodka,
* Obrazec št. 3 – Referenčni dogodki,
* Obrazec št. 4 – Naslovnica za prijavo.
1. **ROK ZA ODDAJO PRIJAV**

Prijave morajo prispeti na naslov SPIRIT Slovenija, Verovškova 60, Ljubljana, **najkasneje do 04. februarja 2019 do 13. ure.**

Prijava mora biti poslana v fizični obliki, priporočeno po pošti, **v zaprti ovojnici, z oznako »IZBOR PODJETNIŠKIH IN POSLOVNIH DOGODKOV V LETU 2019 — NE ODPIRAJ**«. Prijava se šteje za pravočasno, če bo prispela **do vključno 4. 2. 2019 do 13. ure**. Prijave so lahko oddane tudi osebno v glavni pisarni SPIRIT na lokaciji Verovškova 60, 1000 Ljubljana, (v času uradnih ur vsak dan med 09.00 in 13.00 uro) do navedenega datuma za oddajo prijave.

Prijava mora biti poslana v zaprti ovojnici, na katero se nalepi obrazec št. 4 – Naslovnica za prijavo. Odpiranje prijav ne bo javno. Nepravočasnih prijav ter prijav, ki ne bodo ustrezno označene, strokovna komisija ne bo obravnavala in bodo vrnjene prijaviteljem. Prijavitelji bodo o izboru obveščeni najkasneje v roku 14 dni od poteka roka za prejem prijav.

1. **DODATNE INFORMACIJE**

Vprašanja v zvezi s tem javnim povabilom sprejemamo le pisno na elektronski naslov: velko.glaner@spiritslovenia.si. Odgovore na vsa vprašanja, ki morajo prispeti najkasneje tri delovne dni pred iztekom roka za oddajo prijav, bomo javno objavili na spletni strani agencije.

 mag. Gorazd Mihelič

direktor



 **Obrazec št. 1**

**PODATKI PRIJAVITELJA**

**Naziv prijavitelja:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Naslov:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kontaktna oseba:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Telefon:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Elektronski naslov:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Davčna številka:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Matična številka:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**TRR in banka:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Zavezanec za DDV:** DA NE

Kraj in datum: Podpis odgovorne osebe:

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_



 **Obrazec št. 2**

**PRIJAVA DOGODKA**

**Naziv dogodka:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Termin izvedbe dogodka:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Lokacija izvedbe dogodka:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ciljne skupine:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Predvideno število udeležencev:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kratka vsebina** (predviden program v nekaj stavkih; v kolikor boste v program vključili tudi promocijo ponovnega začetka, opišite tudi, na kakšen način bo ta vključena v program):

Kraj in datum: Podpis odgovorne osebe:

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_



 **Obrazec št. 3**

**REFERENČNI DOGODKI**

|  |  |  |  |  |  |
| --- | --- | --- | --- | --- | --- |
|  | Naziv dogodka in kratka vsebina | Termin izvedbe | Kraj oz. lokacija | Ciljne skupine | Št. udeležencev |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |
| 6. |  |  |  |  |  |
| 7. |  |  |  |  |  |
| 8. |  |  |  |  |  |
| 9. |  |  |  |  |  |
| 10. |  |  |  |  |  |

Obrazcu je potrebno predložiti vsaj eno ustrezno dokazilo o izvedbi navedenega oz. navedenih dogodkov (kopija vabila, program, članek o dogodku, elektronsko povezavo na splet) ter pisno izjavo, da je dejansko število udeležencev razvidno iz dokazil, ki jih agencija lahko dodatno preveri iz prezenčne liste.

Kraj in datum: Podpis odgovorne osebe:

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_



 **Obrazec št. 4**

**NASLOVNICA ZA OVOJNICO**

**Izpolnite naziv in naslov pošiljatelja, izrežite in nalepite na ovojnico!**

|  |  |
| --- | --- |
| **POŠILJATELJ:**Naziv: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  | Sprejemni žig (SPIRIT Slovenija, javna agencija) |
| **JAVNO POVABILO ZA NABOR IN IZBOR PODJETNIŠKIH IN POSLOVNIH DOGODKOV V LETU 2019**  | **NASLOVNIK:**SPIRIT Slovenija, javna agencija Verovškova ulica 601000 Ljubljana |
| **NE ODPIRAJ - PRIJAVA!** |